Ønske fra Seoul

Når Den lille Havfrue, der oprindeligt kom til verden i 1913, har fået en mindre tvillingesøster i Asien, skyldes det et glødende ønske fra sydkoreansk side, fortæller Københavns overborgmester Frank Jensen (S):

- Det kom sig af, at borgmester Park her i Seoul, var i København i 2014. Der udtrykte han et meget, meget stærkt ønske over for mig om at få en kopi af den lille Havfrue til Seoul.

Den lille Havfrue i Seoul er den første officielt certificerede kopi af havfruen i Københavns Havn. Den originale havfrue er tidligere blevet lånt ud til Verdensudstillingen i Shanghai i 2010, og overborgmester Frank Jensen er åben over for tanken om, at der kan komme flere havfruer til, så længe erhvervslivet er villig til at betale, som tilfældet er med den første kopi.